**Jorma Janne Gallen-Kallela-Sirén** (s. 29. syyskuuta 1970 Helsinki) on suomalainen filosofian tohtori. Gallen-Kallela-Sirén työskenteli Tampereen taidemuseon johtajana 2004–2007. Keväällä 2007 hänet valittiin Helsingin kaupungin taidemuseon johtajaksi.

Gallen-Kallela-Sirén valittiin tammikuussa 2013 Yhdysvaltain Buffalossa sijaitsevan Albright–Knox-taidemuseon johtajaksi.

Elämä
-----

Gallen-Kallela-Sirénin vanhemmat ovat filosofian tohtori Matti Sirén ja museonjohtaja, sisustusarkkitehti Aivi Gallen-Kallela.

Gallen-Kallela-Sirén opiskeli egyptologiaa Uppsalan yliopistossa, mutta siirtyi sieltä yhdysvaltalaiseen College of the Holy Cross -yliopistoon Massachusettsiin. Vuonna 1993 hän suoritti siellä taidehistorian kandidaatin tutkinnon. Sen jälkeen hän jatkoi taidehistorian opintojaan New Yorkin yliopiston Institute of Fine Artsissa, missä hän suoritti taidehistorian maisterin ja tohtorin tutkinnot. Väitöskirjan hän teki suomalaisen kuvataiteen ja varhaisen nationalismin kohtaamisesta ja yhteen nivoutumisesta vuosina 1880–1900. Otava kiinnostui väitöskirjasta, ja vuonna 2001 Gallen-Kallela-Sirén teki osin väitöskirjaansa pohjautuvan elämäkerran isoisoisästään Akseli Gallen-Kallelasta.

Gallen-Kallela-Sirén työskenteli neljä vuotta dosenttina Jerusalemin heprealaisessa yliopistossa, missä hän opetti modernin ja nykytaiteen lisäksi estetiikkaa, museologiaa ja taideteoriaa. Gallen-Kallela-Sirén kuuluu usean suomalaisen kulttuuriorganisaation (mm. Designmuseon, Kuvataideakatemian, taiteen keskustoimikunnan ja valtion kuvataidetoimikunnan) hallituksiin.

Guggenheimin asiamies
---------------------

Gallen-Kallela-Sirén toimi vuoden 2011 alusta Helsingin kaupungin edustajana Guggenheim-säätiön johdolla toteutettavassa työssä, jossa selvitettiin mahdollisuutta perustaa Guggenheim-museo Suomeen.

Teos
----

* *Minä palaan jalanjäljilleni. Akseli Gallen-Kallelan elämä ja taide*. Helsinki: Otava, 2001. ISBN 951-117-649-8.

Lähteet
-------

* Tampereen taiteilijaseura
* Hs.fi

### Viitteet

1. 1 2  Paavilainen, Ulla (päätoim.): *Kuka kukin on: Henkilötietoja nykypolven suomalaisista 2015*, s. 121. Helsinki: Otava, 2014. ISBN 978-951-1-28228-0.
2. ↑  Väisänen, Annika: Missä menee taiteen raja?.  *Helsingin Sanomat*, 19.3.2009, s. Kulttuuri.  Sanoma Osakeyhtiöt. Artikkelin verkkoversio. Viitattu 19.1.2010.
3. ↑  Janne Sirén Will Become Next Director of Albright-Knox Art Gallery (taidemuseon tiedote) *Albright-Knox Art Gallery*.  14.1.2013. Albright-Knox Art Gallery. Viitattu 15.1.2013.
4. ↑  Lasipalatsi.fi (Arkistoitu – Internet Archive)
5. ↑  Hanna Järvinen: Suurmieselämäkerta lajityypistä kritiikittömästi pitävälle (kirja-arvostelu)  30.4.2004. Agricola. Viitattu 10.1.2012.
6. ↑  Helsinki selvittää mahdollisuutta perustaa Guggenheim-museo Suomeen (tiedote)  18.1.2011. Helsingin kaupunki. Viitattu 19.11.2011. [vanhentunut linkki]

Aiheesta muualla
----------------

* Kansakunnan perillinen Janne Gallen-Kallela-Sirén (Ylen Elävä arkisto)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Suomi (KANTO)
* Yhdysvallat

 |
|  |
| Henkilöt | 
* Yle

 |
|  |
| Muut | 
* IdRef

 |

 |